Тувалу

Тувалу (енгл. Tuvalu), познат и по бившем имену Острва Елис, је острвска држава у појасу Полинезије, у Океанији. Са површином од 26 км², Тувалу је четврта најмања држава на свету, а мање становника од ње има само Ватикан. Тувалу се одвојио референдумом 1975. године од Гилбертових Острва, и стекао независност од Уједињеног Краљевства. Превод имена државе би значио Осам који се држе заједно. Осам острва, од севера према југу: Нанумеа, Ниутао, Нанумага, Нуи, Ваитупу, Нукуфетау, Фунафути и Нукулаелау. Од педесетих година двадесетог века, насељено је и девето острво, Ниулакита, услед чега застава Тувалуа има девет звезда. Географија Положај Тувалу нема копнених граница, али се морем граничи са државама Кирибати, Самоа и Фиџи. Површина државе износи 26 km². Геологија и рељеф Воде Клима Клима је топла, тропска, са мало временских промена у току године; просечна температура је око 30 °C; велика количина падавина са просеком око 350 cm/m² и честе појаве урагана. Снажни циклони су погодили острва 1894, 1972. и 1990. Највише падавина има у новембру и фебруару. Флора и фауна Историја Острва Елис открили су Британци 1765. Од 1890. су британски протекторат. Заједно са Гилбертовим острвима су колонија од 1915. Из колоније се издвајају 1975. под именом Тувалу, а независност проглашавају 1978. Становништво Становници Тувалуа су Полинежани који чине 94% становништва, док на острвима Нуи живе Микронежани. Већина становника су припадници Хришћанске цркве Тувалуа (Ekalesia Kelisiano o Tuvalu). Живот, посебно на удаљеним острвима, концентрисан је на поштовање религије. Језици који се користе су тувалуански (полинезијски дијалекат), и-кирибати и енглески језик. Привреда Воћарство и рибарство су главни економски ресурси на острвима. Око 1.000 туриста годишње посети Тувалу. Државни приходи највише долазе од филателије и давања у закуп интернет домена .tv. 1.000 радника ради на суседном острву Науру. БДП по становнику износи око 1.100$. Тувалу у свету Тувалу је чланица неколико светских организација: AsDB, Комонвелт нација, Уједињене нације, ESCAP, Intelsat, ITU, Sparteca, УНЕСКО, СТО, и друге. Међународни односи Тувалу одржава блиске односе са Фиџијем и Аустралијом. Такође одржава дипломатске односе са Републиком Кином (Тајван), која је и једина држава која има сталну амбасаду на острву Тувалу и један је од највећих донатора финансијске помоћи. Ниједна друга амбасада не постоји на острвима. Амбасадор САД на острву Фиџи је акредитован за дипломатске односе и са Тувалуом. Године 2000. Тувалу је постао пуноправни члан Уједињених нација и има своју мисију у Њујорку, САД. Један од главних приоритета Тувалуа је глобално загревање и могућ раст нивоа мора. Тувалу је један од главних покретача Кјото протокола и тражи његово пуно примењивање. Такође је пуноправни члан Азијске банке за развој. Тувалу одржава добре односе са микродржавом Науру у којој је око триста држављана Тувалуа на привременом раду. Административна подела Малобројно становништво Тувалуа је раштркано на 9 острва, од којих су 5 атоли. Најмање острво Ниулакита је било ненасељено све до 1949. године када су се доселили људи са суседног острва Ниутао. Локалне области које се састоје од више од једног острва: Фунафути Нанумеа Нуи Нукуфетау Никулеле Ваитупу Локалне области које се састоје од само једног острва: Нанумага Ниулакита Ниутао Референце Литература Спољашње везе Тувалу на сајту ЦИА-е Архивирано на веб-сајту Wayback Machine (22. фебруар 2006) „Званична страница острва”. Архивирано из оригинала 21. 02. 2011. г.. Страница .tv домена „Te Kakeega III – National Strategy for Sustainable Development-2016-2020” (PDF). Архивирано из оригинала 31. 12. 2019. г.. CS1 одржавање: Неподобан URL (веза) „Tuvalu”. Архивирано из оригинала 16. 05. 2011. г.. CS1 одржавање: Неподобан URL (веза) from UCB Libraries GovPubs Тувалу на веб-сајту Curlie (језик: енглески) Tuvalu profile from the BBC News Тувалу (Викиатлас)